**Какво за мен е любовта**

 Животът на човека без любов е празен, безвкусен и безжизнен. Любовта е най-голямата радост за човешкото същество – тя идва от срещата и общуването с други хора. Човек може да се радва, като гледа изгряващото слънце, цветето, което разцъфва, прекрасния пейзаж. Голяма сила е любовта – майчината любов, любовта между мъжа и жената, роднинската любов. А любовта към Бог прегръща всички. Тази любов ни дарява смирение, спокойствие и щастие.

 Любовта започва от най-обикновените чувства, но на най-високото ниво това е песента на сърцето, което е отворено за другите. Любовта съединява. Тя свързва мъжа и жената, приятеля и брата, майката и детето, свързва хората и това, може да се каже, е най-високото стъпало на човешкото развитие. Любовта е синоним на щастие и тъй като всички ние копнеем за щастие, сме длъжни да се стремим да възпитаваме у себе си любов.

Джунейд